b"\n_START_ARTICLE_\nMas Portell\n_START_SECTION_\nDescripci\xc3\xb3\n_START_PARAGRAPH_\nAntiga masia de planta rectangular amb diferents cossos afegits amb coberta de teula a dues vessants. Presenta tres crugies perpendiculars a la fa\xc3\xa7ana i les parets portants s\xc3\xb3n de ma\xc3\xa7oneria, actualment repicada. La fa\xc3\xa7ana principal presenta un interessant porxo sostingut amb dues columnes tronc-cono\xc3\xafdals i coberta amb cairats, llates i teula. Les obertures s\xc3\xb3n emmarcades amb carreus i la porta presenta llinda de pedra d'una sola pe\xc3\xa7a.\n_START_SECTION_\nHist\xc3\xb2ria\n_START_PARAGRAPH_\nL'edifici era utilitzat origin\xc3\xa0riament com a casa de pag\xc3\xa8s i tamb\xc3\xa9 havia donat cabuda a l'antic estanc del poble. Nom\xc3\xa9s \xc3\xa9s utilitzat per a segona resid\xc3\xa8ncia._NEWLINE_Segons consta a la llinda de la porta principal fou constru\xc3\xaft l'any 1772 i el seu propietari era Joan Clara de Sant Gregori."